CELEX: 62011TN0427
Language: hu
Date: 2011-08-05 00:00:00
Title: T-427/11. sz. ügy: 2011. augusztus 5-én benyújtott kereset — Laboratoire Bioderma kontra OHIM — Cabinet Continetal (BIODERMA)

8.10.2011   
            
            
               HU
            
            
               Az Európai Unió Hivatalos Lapja
            
            
               C 298/21
            
         2011. augusztus 5-én benyújtott kereset — Laboratoire Bioderma kontra OHIM — Cabinet Continetal (BIODERMA)
   (T-427/11. sz. ügy)
   2011/C 298/40
   A keresetlevél nyelve: francia
   
      Felek
   
   
      Felperes: Laboratoire Bioderma (Lyon, Franciaország) (képviselő: A. Teston ügyvéd)
   
      Alperes: Belső Piaci Harmonizációs Hivatal (védjegyek és formatervezési minták) (OHIM)
   
      A másik fél a fellebbezési tanács előtti eljárásban: Cabinet Continental (Párizs, Franciaország)
   
      Kereseti kérelmek
   
   A felperes azt kéri, hogy a Törvényszék:
   
               —
            
            
               helyezze hatályon kívül az OHIM fellebbezési tanácsának 2011. február 28-án hozott határozatát;
            
         
               —
            
            
               utasítsa el a Cabinet Continental által benyújtott védjegytörlés iránti kérelmet;
            
         
               —
            
            
               az OHIM-ot és/vagy a törlést kérelmező felet kötelezze a felperes részéről a jelen keresettel kapcsolatban felmerült valamennyi költség viselésére;
            
         
               —
            
            
               a törlést kérelmező felet kötelezze a felperes részéről a törlési osztály, valamint a fellebbezési osztály előtti eljárás keretében felmerült költségek viselésére.
            
         
      Jogalapok és fontosabb érvek
   
   
      A törlés iránti kérelemmel érintett közösségi védjegy: a „BIODERMA” szóvédjegy a 3., 5. és 44. osztályba tartozó áruk és szolgáltatások tekintetében — 3 136 892. sz. közösségi védjegy.
   
      A közösségi védjegy jogosultja: a Laboratoire Bioderma.
   
      A közösségi védjegy törlését kérelmező fél: Cabinet Continental.
   
      A törlés iránti kérelem indokolása: a törlés iránti kérelmet a 207/2009 rendelet 52. cikke (1) bekezdésének a) pontja, valamint 7. cikke (1) bekezdésének b), c) és d) pontja alapján nyújtották be.
   
      A törlési osztály határozata: a törlési osztály a törlés iránti kérelmet elutasította.
   
      A fellebbezési tanács határozata: a fellebbezési tanács a törlési osztály határozatát hatályon kívül helyezte és a 3 136 892. sz. közösségi védjegyet törölte.
   
      Jogalapok: a 207/2009 rendelet 7. cikke (1) bekezdése b) és c) pontjának, valamint 75. cikkének megsértése annyiban, amennyiben a megtámadott határozat tévedett többek között az érintett védjegynek a görög nyelvben való jelentését, valamint az említett védjegynek a görög vásárlóközönség általi észlelését illetően.